Document ID: /roh_data/filtered/fineweb-2-filterrobots_roh.jsonl.gz/1698

Altaventa, l'inizianta dal parc da vent Surselva ha reducì il parc da vent sin ussa mo 20 rodas da vent enstagl da 40. Las 20 rodas en dentant da pli gronda dimensiun, ins discurra d'ina dimensiun sco la roda da vent existenta a Cuira Haldenstein. Quai ha Andy Imfeld, il possessur da Altaventa, ditg a Radiotelevisiun Svizra Rumantscha.
Per la Gruppa d’interess Sezner Um Su Grenerberg na mida quai nagut. A lur radunanza generala ha la gruppa proclamà da cuntinuar il cumbat encunter il parc da vent. Quai era sch'i dess mo ina roda da vent, sco il president Gaudenz Alig ha ditg ad RTR.